Diari Oficial de la Generalitat Valenciana


Sumari del DOGV 3749, del 15-05-2000 (2000/2960)

Informació pública de l'Institut Valencià de la Joventut per la qual es fa saber la revocació de l'ajuda concedida per Resolució 1.009/1998, de 28 de desembre, del director general de l'Institut Valencià de la Joventut, en relació amb l'ordre de 23 de desembre de 1997, per la qual es convocaven ajudes per a la posada en marxa de projectes empresarials promoguts per jóvens i per a equipament d'empreses creades per jóvens.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2960


Organisme emissor
:   Institut Valencià de la Joventut

Tipus de document
:   Anunci

Informació pública de l'Institut Valencià de la Joventut per la qual es fa saber la revocació de l'ajuda concedida per Resolució 1.009/1998, de 28 de desembre, del director general de l'Institut Valencià de la Joventut, en relació amb l'ordre de 23 de desembre de 1997, per la qual es convocaven ajudes per a la posada en marxa de projectes empresarials promoguts per jóvens i per a equipament d'empreses creades per jóvens. [2000/S2960]
  
Davant de la impossibilitat d'efectuar-ne la notificació directament a les interessades, cosa que s'ha intentat sense cap resultat, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i a l'efecte que preveu l'article susdit, es publica la notificació següent a la persona que tot seguit s'indica:
  
Mª Elena Piqueras Murcia, amb domicili a València, c/ d'Emili Baró, 79, pta. 14; codi postal: 46462.
  
Eva Sobrino Montálvez, amb domicili a València, c/ Florista, 17, pta. 24; codi postal: 46863.
  
«Resolució número 1.009/1999, de 27 de desembre de 1999, del director general de l'Institut Valencià de la Joventut, per la qual es revoquen les ajudes concedides per resolució de 28 de desembre de 1998, del director general de l'Institut Valencià de la Joventut, a les persones que s'indica en l'annex.
  
Per Ordre de 23 de desembre de 1997, de la Conselleria de Cultura, Educació i Ciència (DOGV núm. 3.178, de 6 de febrer de 1998), es va convocar concurs públic per a la concessió d'ajudes per a la posada en marxa de projectes empresarials promoguts per jóvens i per a equipament d'empreses creades per jóvens.
  
Per resolució número 931/1998, de 28 de desembre de 1998, del director general de l'Institut Valencià de la Joventut, es van concedir les ajudes susdites.
  
Les persones beneficiàries de les ajudes susdites, que s'indiquen en l'annex a aquesta resolució, no han complit l'obligació que estableix la base vuitena, «Pagament», de l'Ordre de 23 de desembre de 1997, de la Conselleria de Cultura, Educació i Ciència, que determina que la justificació haurà de realitzar-se en el termini de 15 dies comptadors des de la notificació de l'ajuda. Les ajudes no pagades per falta de justificació seran anul·lades a partir d'aquella data, i els beneficiaris en perdran el dret al cobrament.
  
Per tant, i fent ús de les atribucions que em confereix l'article 7 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, resolc:
  
Revocar, a les persones que s'inclouen en l'annex, les ajudes concedides per a la posada en marxa de projectes empresarials promoguts per jóvens i per a equipament d'empreses creades per jóvens, per falta de justificació, tal com assenyala la base vuitena «Pagament», de l'Ordre de 23 de desembre de 1997, de la Conselleria de Cultura, Educació i Ciència.»
  
Com que Mª Elena Piqueras Murcia i Eva Sobrino Montálvez apareixen en la relació de l'annex de la resolució, amb aquest escrit se'ls notifica la resolució de revocació perquè en prenga coneixement, i se'ls fa saber que contra aquesta resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut o, directament, recurs contenciós administratiu davant del Tribunal Superior de Justícia de la Comunitat Valenciana. El termini per a la interposició del recurs de reposició serà d'un mes. El termini per la interposició del recurs contenciós administratiu serà de dos mesos, o de 10 dies si s'opta per seguir el procediment per a la protecció dels drets fonamentals de la persona, comptadors ambdós a partir de l'endemà de la seua notificació.».